open-index/open-wikipedia-markdown huggingface dataset:
Բնունիս

**Բնունիս**, գյուղ Հայաստանի Սյունիքի մարզի Սիսիան համայնքում։

## Անուն
Բնակավայրը պատմական անունը Բնունիք է։ Ռուսական կայսրության ժամանակաշրջանում կոչվել է Պնունիս։

## Աշխարհագրություն
Գտնվում է Որոտանի աջակողմյան վտակ Սիսիան գետի օժանդակ Այրիգետի ձախ կողմում, բարձրությունը ծովի մակերևույթից` 1760-1860 մ։ Հեռավորությունը Սյունիքի մարզի մարզկենտրոն Կապան քաղաքից ճանապարհով կազմում է մոտ 114 կմ, իսկ Սիսիան քաղաքից հեռու է 8 կմ դեպի հարավ։

## Պատմություն
Բնունիսը մտել է Մեծ Հայքի Սյունիք աշխարհի Ծղուկ գավառի կազմի մեջ՝ որպես Բնունիք։ Բնունիքի մասին առաջին հիշատակումները վերագրվում են 906 թվականին, երբ սյունաց իշխան Սմբատը Տաթևի վանքի կառուցման ավարտի կապակցությամբ, այլ գյուղերի հետ այս գյուղը ևս նվիրում է վանքին։
Գյուղը վերաշինվել է 1866 թվականի Ախլաթյան և Նախիջևանի Լաքաթաղ գյուղերից տեղափոխված բնակիչների ձեռքով։

### Պատմամշակութային հուշարձաններ
Գյուղը բավականին հարուստ է պատմական հուշարձաններով. հյուսիսարևմտյան ծայրի գերեզմանատանը պահպանվել է Օրբելյան իշխանի մահարձանը՝ կանգնեցված 1321 թվականին, պահպանվել է հուշարձան նվիրված Մանկիկ Իշխանին։
Շրջակայքում կան նաև մի քանի գյուղատեղիներ և գերեզմանոցներ։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Բնունիսի մշտական բնակչությունը կազմել է 176, առկա բնակչությունը՝ 147 մարդ։ Գյուղի բնակիչները մշտապես եղել են հայեր։ Ստորև ներկայացված է Բնունիս գյուղի բնակչության թվային փոփոխությունն ըստ տարիների.
 

## Տնտեսություն
Բնակչությունը զբաղվում է անասնապահությամբ, ծխախոտագործությամբ, հացահատիկի մշակությամբ և մեղվաբուծությամբ։

## Հայտնի մարդիկ
* Ա. Մանուկյան - ԽՍՀՄ հերոս
* Ա. Մ. Պողոսյան - պատմական գիտությունների դոկտոր

## Տես նաև
* Բնունիսի պատմության և մշակույթի անշարժ հուշարձանների ցանկ (Սյունիքի մարզ)

## Արտաքին հղումներ
* Էջը Սյունիքի մարզպետարանի կայքում

## Ծանոթագրություններ

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Դին Վինչեստեր

border|right|203x203px
**Դին Վինչեստեր**, ամերիկյան «Գերբնականը» հեռուստասերիալի կերպար։ Կերպարը մարմնավորում է դերասան Ջենսեն Էքլսը։

Կերպարի հեղինակն է Էրիկ Կրիպկեն։ Դին Վինչեստերը ծնվել է 1979 թվականի հունվարի 24-ին Կանզաս նահանգի Լոուրենս քաղաքում Ջոն և Մերի Վինչեստերների ընտանիքում։ Նա ընտանիքի անդրանիկն է, ունի երկու եղբայր՝ Սեմ Վինչեստեր և Ադամ Միլեգան։

Դին Վինչեստրը ունի բռնկուն բնավորություն, հատկապես հոգատար է ընտանիքի անդամների նկատմամբ։ Ամենամոտ ընկերը հրեշտակ Քասթիելն է։ Դինը պաշտելու չափ սիրում է իր մեքենան՝ 1967 թվականի արտադրության Chevrolet Impala-ն, որին նա տվել է Baby անունը։ Կարողանում է վերանորոգել ավտոմեքենաներ։

Կատեգորիա:Կերպարներ այբբենական կարգով
Կատեգորիա:«Գերբնական» հեռուստասերիալի կերպարներ
Կատեգորիա:Գերբնական
Հերի Բաբասին

**Հերի Բաբասին** (, ), ծագումով հայ ամերիկյան երաժիշտ, ջազի ռահվիրաներից։

Երվանդ Հերի Բաբասյանի և ամերիկուհի Մինեթ Թըրների որդին։

Առաջին անգամ թավջութակով ջազ է նվագել՝ դառնալով թավջութակի պիցիկատո ոճի հիմնադիրը։ Հիմնել է նաև ջազի բոսա նովա ոճը։ Թեքսասի երաժշտական դպրոցում սովորել է մի շարք գործիքներ նվագել։ Հանդես է եկել ջազային տարբեր նվագախմբերում, կազմել սեփական «Ջեզփիքըրզ» նվագախումբը և «Թրեյդ ուինդզ» ակումբը, հիմնել «Նաքթըրն րիքորդզ» ձայնագրման ընկերությունը։ 1974-ին դարձել է Արևմտյան Ամերիկայի ջազի պատմության արխիվի կենտրոնի տնօրենը։

## Ծանոթագրություններ

Կատեգորիա:Մայիսի 21 ծնունդներ
Կատեգորիա:20-րդ դարի ամերիկացի երաժիշտներ
Կատեգորիա:Ամերիկացի երաժիշտներ
Կատեգորիա:Ամերիկացի թավջութակահարներ
Սուրբ Կարապետ մատուռ

**Սուրբ Կարապետ մատուռ**, Հայ առաքելական եկեղեցու տաճար Նախիջևանի Ռամիս գյուղի հյուսիսարևմտյան թաղամասի բարձրադիր վայրում։

## Ճարտարապետություն
Հորինվածքով մատուռը փոքրածավալ է, ունի միանավ դահլիճ։ Կառուցվել է սրբատաշ և կիսամշակ քարից։ Վերանորոգվել է 17-րդ և 19-րդ դարերին։ Մուտքը արևմուտքից է։ Ունի կիսաշրջանաձև աբսիդ։ Շրջակայքում պահպանվել են մի քանի խաչքարերի կտորներ։

## Ծանոթագրություններ

կ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Մատուռներ
Կատեգորիա:Ռամիս
Կատեգորիա:Օրդուբադի շրջանի վանքեր և եկեղեցիներ
Քրիստիանիա ազատ քաղաք

**Քրիստիանիա**, հայտնի նաև **Քրիստիանիա ազատ քաղաք** անվամբ (դանիերեն՝ *Fristaden Christiania*), ինքն իրեն անկախ հռչակած ինքնավար թաղամաս է՝ մոտ 850 բնակչությամբ, զբաղեցնում է 34 հեկտար տարածք Դանիայի մայրաքաղաք Կոպենհագենի Քրիստիանհավն ավանում։ Կոպենհագենի քաղաքային իշխանությունները Քրիստիանիան համարում են մեծ համայնք, բայց տարածքը յուրահատուկ կարգավիճակ ունի, որը կարգավորվում է հատուկ՝ 1989 թ. ընդունված Քրիստիանիայի օրենքով։

## Արտաքին հղումներ
* Քրիստիանիայի պաշտոնական կայքէջ 
* Քրիստիանիայի ճանապարհային ուղեցույց 
* Քրիստիանիան  denmark.worlds.ru-ում
* Ազատ Հիպի քաղաք՝ Քրիստիանիա
* 2011 թվականի հունվար, Քրիստիանիայի լուսանկարներ

Կատեգորիա:1971 թվականին հիմնադրված բնակավայրեր
Կատեգորիա:Դանիայի հասարակություն
Գերէթնոս

**Գերէթնոս**, Լև Գումիլյովի էթնոգենեզի պասիոնարության տեսությունում մի քանի էթոսներից կազմված, նույն լանդշաֆտային տարածաշրջանում միաժամանակ առաջացած, տնտեսական, գաղափարախոսական և քաղաքական շփումով կապված էթնիկական համակարգ, էթնիկական հիերարխիայի բարձրագույն օղակը, որը պատմությունում արտահայտվում է որպես խճանկարային ամբողջություն

## Գերէթնոսները պատմության մեջ (ըստ Գումիլյովի)
* Բյուզանդական գերէթնոս
* Մուսուլման (արաբական) գերէթնոս
* Քրիստոնեական (արևմտաեվրոպական գերէթնոս)
* Սլավոնական գերէթնոս

## Գրականություն
* Լ.Ն. Գումիլյով // Երկիր մոլորակի կենսաոլորտը և էթնոգենեզը

Կատեգորիա:Պասիոնարության տեսություն
Սուրբ Սարգիս վանք (Ռամիս)

**Սուրբ Սարգիս վանք**, Հայ առաքելական եկեղեցու տաճար Նախիջևանի Ռամիս գյուղից 4-4,5 կմ հարավ, Ցղնայի ուղղությամբ, ձորալանջին։ 1980-ականների դրությամբ վանքը կիսականգուն էր, քանդված էր համալրի ամբողջ ծածկը, որմերի վերին մասերը։

## Ճարտարապետություն
Հորինվածքը՝ միանավ դահլիճ է։ Կառուցվել է սրբատաշ և կիսամշակ քարից։ 17-րդ և 19-րդ դարերի ընթացքում վերանորոգվել է։ Մուտքը գտնվում է հյուսիսային ճակատում։ Աբսիդը կիսաշրջանաձև է։ Հյուսիսային ճակատին կան արձանագրություններ։ Շրջակայքում նկատվում է ավերված մի շինության հետքեր։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Ռամիս
Կատեգորիա:Վանքեր այբբենական կարգով
Կատեգորիա:Օրդուբադի շրջանի վանքեր և եկեղեցիներ
Դարբաս

**Դարբաս**, գյուղ Հայաստանի Սյունիքի մարզի Սիսիան համայնքում։

## Անուն
Ռուսական կայսրության ժամանակաշրջանում բնակավայրը կոչվել է Դարաբազ։ Դարբաս է վերանվանվել 1946 թվականին։

## Աշխարհագրություն
Գտնվում է Լորաձոր գետի ձախ ափին՝ ծովի մակարդակից մոտ 1500-1600 մ բարձրության վրա։ Հեռավորությունը Սյունիքի մարզի մարզկենտրոն Կապան աղաքից կազմում է մոտ 112 կմ, իսկ Սիսիան քաղաքից հեռու է մոտ 11 կմ դեպի հարավ-արևելք։

## Բնակչություն
Համաձայն 2011 թվականին Հայաստանում անցկացված մարդահամարի արդյունքների՝ Դարբասի մշտական բնակչությունը կազմել է 556, առկա բնակչությունը՝ 524 մարդ։ 19-րդ դարում գյուղում համատեղ ապրել են հայեր և ադրբեջանցիներ (ըստ այն ժամանակ՝ թաթարներ)։ Վերջիններս լքել են գյուղը 1918-1920 թվականներին հայ-թաթարական բախումների ընթացքում։ Ստորև ներկայացված է Դարբաս գյուղի բնակչության թվային փոփոխությունն ըստ տարիների.

## Պատմություն
Դարբասի մասին առաջին հիշատակությունները վերագրվում են 844 թ.-ին։ Ըստ պատմական աղբյուրների՝ գյուղը XV դարում ունեցել է 7 եկեղեցի և 700 ծուխ։

Դարբասը հարուստ է պատմական հնություններով. այստեղ գտնվում են Սուրբ Աստվածածին եկեղեցու ավերակները։ Եկեղեցին կառուցված է եղել XIII դարի երկրորդ կեսին՝ Սյունաց իշխան Տարսայիճ Օրբելյանի և կնոջ՝ Մամախաթունի կողմից։ Գյուղի խաչքարները վերագրվում են XIV-XV դարերին։ Հայտնի կոթող է նաև 1675 թվականին կառուցված կամուրջը, որը տեղացիները կոչում են *Արզումանի կամուրջ*։

2010 թվականին Շամբ գյուղում կառուցվում են ջրերի արտադրության և պահածոների գործարաններ՝ մոսկվայաբնակ և ծնունդով դարբասցի գործարարների կողմից, ովքեր նաև իրենց միջոցներն են ներդնում Դարբասի Սուրբ Ստեփանոս եկեղեցու կառուցման համար։

## Հայտնի մարդիկ
* Մայիս Միրզոյան, Դարբասի գյուղապետը, ով 2016 թվականի ապրիլի 4-ին Արցախա-ադրբեջանական ռազմական ընդհարումների ժամանակ գտնվել է ռազմաճակատ մեկնող Սիսիանի ջոկատի ավտոբուսում և դարձել ադրբեջանական անօդաչու թռչող սարքի արձակած ռմբակուծումների զոհը

## Տես նաև
* Դարբասի պատմության և մշակույթի անշարժ հուշարձանների ցանկ (Սյունիքի մարզ)

## Ծանոթագրություններ

## Արտաքին հղումներ
* Էջը Սյունիքի մարզպետարանի կայքում

Կատեգորիա:Սիսիան համայնքի բնակավայրեր
Կատեգորիա:Սյունիքի մարզի գյուղեր
Պամպա

մինի|Պամպայի տարածման շրջանը
**Պամպա** կամ **Պամպաներ** (), տափաստան, որը տարածվում է Հարավային Ամերիկայի հարավ-արևելքում՝ Պարանա և Ուրուգվայ գետերի գետաբերանային շրջանում։
մինի|Պամպա
Պամպայում կլիման խոնավ մերձարևադարձային է, բայց արևելքից դեպի արևմուտք տեղումների քանակը նկատելիորեն նվազում է։ Մերձարևադարձային տափաստաններում և անտառատափաստաններում բնական բուսականություն քիչ է պահպանվել, քանի որ ամենուրեք հողերը մշակվում են կամ օգտագործվում են որպես արոտավայրեր։

Պամպան Հարավային Ամերիկայում հացահատիկի, եգիպտացորենի և անասնապահական մթերքների (մսի, բրդի, կաշվի) արտադրության խոշորագույն շրջան է։ Տնային կենդանիները հիմնականում բերվել են Եվրոպայից։

Պարանա գետը, որը կտրում-անցնում է պամպայով, օվկիանոս թափվելու տեղում առաջացնում է ընդարձակ գետաբերան՝ Լա Պլատա կոչվող գետախորշը, որի ափերին տարածվել է Բուենոս Այրեսը՝ Արգենտինայի մայրաքաղաքը։

Կատեգորիա:Հարավային Ամերիկա
Կատեգորիա:Տափաստաններ
Կատեգորիա:Արգենտինայի աշխարհագրություն
Հրեական թանգարան և հանդուրժողականության կենտրոն

**Հրեական թանգարան ու հանդուրժողականության կենտրոն** (), 2012 թվականի նոյեմբերի 8-ին Մոսկվայում բացված թանգարան

Մտահղացման հեղինակների խոսքով՝ նոր թանգարանի նպատակն է ցուցադրել հրեաների կենցաղն ու մշակույթը, ինչպես նաև Ռուսաստանի պատմությունը ներկայացնել այդտեղ ապրող ժողովուրդներից մեկի միջոցով։ Թանգարանի հիման վրա գործող «Հանդուրժողականության կենտրոնը» երկխոսությունների համար նախատեսված հարթակ է, որտեղ կքննարկվեն մշակույթների միջև հանդուրժողականությանը, հարգանքին ու փոխըմբռնմանը վերաբերող հարցեր։

Համալիրը գտնվում է Օբրազցովա փողոցում 1925-1927 թթ. ճարտարապետ Կոնստանտին Մելնիկովի նախագծով կառուցված Բախմետևսկի գարաժի պատմական շենքում, որը անհատույց Մոսկվայի հրեական համայնքային կենտրոնին (Ռուսաստանի հրեական համայնքների ֆեդերացիային) է փոխանցվել։

Թանգարանի ստեղծման նախաձեռնողներն են Ռուսաստանի գլխավոր ռաբբի Բեռլ Լազարը և Ռուսաստանի հրեական համայնքների ֆեդերացիայի նախագահ Ալեքսանդր Բորոդան։ Բեռլ Լազարի հետ տեղի ունեցած զրույցի ընթացքում այդ նախաձեռնությանը աջակցել է նաև ՌԴ նախագահ Վլադիմիր Պուտինը, ով առաջարկել է Թանգարանի կառուցման հիմնադրամին փոխանցել մեկ ամսվա իր աշխատավարձը։

Հրեական թանգարանը և հանդուրժողականության կենտրոնը աշխարհի խոշորագույն հրեական թանգարանն է և Եվրոպայի խոշորագույն բացօդյա ցուցահանդեսի հարթակ. ընդհանուր տարածքը՝ 17 հազար մ² և ցուցահանդեսի տարածքը՝ 4.5 հազար մ²։

Բացման հանդիսավոր արարողությունը տեղի է ունեցել 2012 թվականի նոյեմբերի 8-ին, որին մասնակցել են Իսրայելի նախագահ Շիմոն Պերեսը և ՌԴ արտգործնախարար Սերգեյ Լավրովը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2012 հիմնադրված թանգարաններ
Կատեգորիա:Մոսկվայի թանգարաններ
Կատեգորիա:Հրեական թանգարաններ
Կատեգորիա:Պատմության թանգարաններ
Կատեգորիա:2012 հիմնադրումներ Ռուսաստանում
Կատեգորիա:Կոնստրուկտիվիստ ճարտարապետություն
Կատեգորիա:Ռուսաստանի հրեաներ
Լուսառատ

**Լուսառատ** (նախկին անվանումը՝ *Շխլար*), գյուղ Հայաստանի Արարատի մարզի Արարատի տարածաշրջանում, մերձարաքսյան հարթավայրում։ Հեռավորությունը մարզկենտրոնից՝ 10 կմ հարավ-արևելք, բարձրությունը ծովի մակերևույթից՝ 815 մ։ Գյուղը հիմնադրվել է 1831 թ.: Վերանվանվել է **Լուսառատ** 1968 թ. դեկտեմբերի 26-ին։ 

## Բնակչություն
Ըստ Հայաստանի 2011 թ. մարդահամարի արդյունքների՝ Լուսառատի մշտական բնակչությունը կազմել է 2699, առկա բնակչությունը՝ 2412 մարդ։ Մինչև 1918-1920 թթ. բնակեցված է եղել ադրբեջանցիներով, այնուհետ ունեցել խառը հայ-ադրբեջանական բնակչություն։
Լուսառատի ազգաբնակչության փոփոխությունը.

## Տնտեսություն
Բնակչությունն զբաղվում է խաղողագործությամբ, պտղաբուծությամբ, կերային կուլտուրաների մշակությամբ, անասնապահությամբ։

## Պատմամշակութային կառույցներ
Լուսառատից դեպի հյուսիս գտնվում են Արտաշատ քաղաքատեղին (մ.թ.ա. 185 թ.) և Խոր Վիրապ վանական համալիրը (XVII-XIX դ.), սբ. Աստվածածին (XVII դ.) և սբ. Գևորգ (XVI դ.) եկեղեցիները։

## Տես նաև
* Լուսառատի պատմության և մշակույթի անշարժ հուշարձանների ցանկ

## Ծանոթագրություններ

Կատեգորիա:Արարատի մարզի գյուղեր
Կատեգորիա:Հայ-թուրքական շփման գծի բնակավայրեր հայկական կողմից
Աբերդին (Մերիլենդ)

**Աբերդին** (), քաղաք ԱՄՆ արևելյան մասում, Մերիլենդ նահանգում, Բալթիմոր քաղաքից 26 կիլոմետր դեպի հյուսիս-արևելք։ Իր անվանումն ստացել է շոտլանդական Աբերդինից։ Մտնում է Մերիլենդի Հարֆորդ շրջանի կազմի մեջ։ 2000 թվականի տվյալներով բնակչության թվաքանակը կազմում է 13842 մարդ, իսկ տարածքը՝ 16,5&nbsp;կմ²։ Քաղաքին ամենամոտ գտնվող բնակավայրը Հավր դը Գրեյսն է։

## Ծանոթագրություններ

Կատեգորիա:Մերիլենդի քաղաքներ
Կատեգորիա:1892 թվականին հիմնադրված բնակավայրեր
A-ն շրջանի մեջ

մինի|180px|''A-ն շրջանի մեջ'' նշանը գործածվում է որպես անարխիզմի նշան
**A-ն շրջանի մեջ** կամ **Լատինական A-ն շրջանի մեջ** (**Ⓐ**, **ⓐ**), տպագրական խորհրդանշան, որը լայնորեն օգտագործվում է անարխիստների և նրանց համակիրների, նրանց գաղափարները կիսողների կողմից։ 21-րդ դարի սկզբներին համարվում էր ԱՄՆ-ի երրորդ բանակի խորհրդանշանը։ Այն իրենից ներկայացնում է լատինատառ A, որը կաղապարված է շրջանագծի մեջ։ Ներկայումս այն դիտարկվում է որպես անարխիզմի խորհրդանշաններից մեկը։ Գրող և փիլիսոփա Պիտեր Մարշալը նշում է, որ նշանը խորհրդանշում է հետևյալ ասացվածքը՝ «Անարխիան կարգապահություն է» (,  և այլն)։

Անարխիստական մշակութային խորհրդանշանները փոփ մշակույթում սկսել են գերակշռել 21-րդ դարասկզբից՝ մրցակցելով հակագլոբալացման շարժման հետ։ Պանկական ենթամշակույթը նույնպես սերտ առնչություն ունի անարխիստական խորհրդանշանների հետ։
[մինի|180px|[ԱՄՆ-ի երրորդ բանակի խորհրդանշանը]]

## Ծանոթագրություններ

## Արտաքին հղումներ

* "Anarchism". Flags of the World.
* "Blog: Heart in a Hearless World".
* "History of anarchist symbols". Anarchy Is Order.
* "The Symbols of Anarchy". *[[An Anarchist FAQ]]*.

Կատեգորիա:Խորհրդանիշներ
ՌԵՆ ՏՎ

**ՌԵՆ ՏՎ** (), Ռուսաստանի դաշնային հեռուստաընկերություն։ ՌԵՆ ՏՎ հեռուստաընկերությունը հայտնվել է 1991 թ. դեկտեմբերի 24-ին, իսկ սեփական ալիքով առաջին անգամ եթեր է սկսել հեռարձակվել 1997 թվականի հունվարի 1-ին Մոսկվայում՝ 49-րդ դեցիմետրային հաճախականությամբ։ Ընկերությունը պատկանում է «Ազգային Մեդիա Խմբին»։ Պոտենցիալ դիտորդների քանակը՝ 98 միլիոն մարդ։ 2012 թ. դեկտեմբերի 14-ին հեռուստաալիքը մտել է Ռուսաստանի թվային հեռուստատեսության երկրորդ մուլթիհամալիրի մեջ։

## Արտաքին հղումներ
* Պաշտոնական կայք
* Վիդեոալիքը ՅուԹյուբ կայքում

## Ծանոթագրություններ

Կատեգորիա:Ռուսաստանի հեռուստաընկերություններ
Կատեգորիա:Ռուսաստանի հեռուստաալիքներ
Կատեգորիա:RTL Group
Կատեգորիա:Ռուսալեզու հեռուստաալիքներ
Կատեգորիա:Մոսկվայի ընկերություններ
Բրյուս Մաքքենդլես

աջից|150 px|մինի|Բրյուս Մակկենդլեսի բաց տիեզերքում արված լուսանկար
**Բրյուս Մաքքենդլես II** (, ), ամերիկացի տիեզերագնաց, ռազմաօդային ուժերի օդաչու, աշխատել է ՆԱՍԱ-ում։

1984 թվականի փետրվարի 7-ին, պատմության մեջ առաջին անգամ, առանց ապահովագրող ճոպանի հատուկ հանդերձանքով դուրս է եկել բաց տիեզերք։

## Ծանոթագրություններ

## Արտաքին հղումներ
* կենսագրությունը NASA-ի էջում

Կատեգորիա:Տիեզերագնացներ
Կատեգորիա:Ամերիկացի աստղագնացներ
Կատեգորիա:ԱՄՆ-ի օդաչուներ
Կատեգորիա:1937 ծնունդներ
Կատեգորիա:Հունիսի 8 ծնունդներ
Կատեգորիա:Սթենֆորդի համալսարանի շրջանավարտներ
Կատեգորիա:Ամերիկացի ճարտարագետներ
Նորավան (Արմավիրի մարզ)

**Նորավան **, համայնք Հայաստանի Արմավիրի մարզում, Արմավիրի տարածաշրջանում, մարզկենտրոնից գտնվում է 2 կմ հեռավորության վրա։ Նախկինում եղել է Լուկաշին ավանի մեջ՝ կազմելով վերջինիս տեղամասը։

## Կլիմա
Համայնքը տեղադրված է Միջինարաքսյան հարթավայրում, ծովի մակարդակից ունի 870 մ բարձրություն։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից - 5&nbsp;°C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24&nbsp;°C-ից 26&nbsp;°C, իսկ առավելագույնը՝ 42&nbsp;°C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։

## Բնակչություն
Համայնքի բնակչությունը տեղափոխվել է նույն շրջանի գյուղերից։ Ըստ ազգային վիճակագրական ծառայության տվյալների 2005 թ-ին համայնքն ունեցել է 1400 առկա բնակիչ, որից տղամարդիկ կազմում են 48%, կանայք՝ 52%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 20%, աշխատունակներ՝ 66%, հետաշխատունակներ՝ 14%։ Գյուղն ունի 230 առկա տնտեսություն։ Ունի դպրոց, գրադարան, բուժկետ, կապի հանգույց։

Նորավանի ազգաբնակչության փոփոխությունը.

## Տնտեսություն
Գյուղատնտեսական հողահանդակները ոռոգվում են Արմավիրի Մայր ջրանցքի ջրերով։ Գյուղատնտեսական հողահանդակներում մեծ բաժին ունեն վարելահողերը (168 հա), կան պտղատու և խաղողի այգիներ (28 հա)։ Պետական հողերը գլխավորապես օգտագործվում են որպես վարելահողեր՝ կազմելով 41հա։ Զբաղվում են այգեգործությամբ, պտղաբուծությամբ, դաշտավարությամբ, բանջարաբոստանային կուլտուրաների մշակությամբ, անասնապահությամբ։

Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։

## Արտաքին հղումներ
* Էջը Արմավիրի մարզպետարանի կայքում
* Համայնքի ղեկավարի Էջը Արմավիրի մարզպետարանի կայքում

## Ծանոթագրություններ

Կատեգորիա:Արմավիրի մարզի բնակավայրեր
Կատեգորիա:Արմավիրի մարզի գյուղեր
Ապալաչներ

**Ապալաչներ** կամ **Ապալաչյան լեռներ** ( կամ , կարդ.՝ Ափըլեյշընս), հին, խիստ քայքայված լեռնաշղթա, որը տարածվում է Հյուսիսային Ամերիկայի արևելքում, ԱՄՆ-ում և Կանադայում։ Լեռները ունեն զառիթափ լանջեր, կլոր գագաթներ և լեռնամիջյան լայն հովիտներ։

Ապալաչները հյուսիսում ընդհուպ մոտենում են Ատլանտյան օվկիանոսին։ Սուրբ Լավրենտիոս գետի հովտով Ապալաչները բաժանված են մայր ցամաքի հյուսիսային մասից։ Հարավ-արևմուտքում Ապալաչները հեռանում են օվկիանոսից, որի ափերի երկարությամբ տարածվում է Մերձատլանտյան դաշտավայրը։

Ապալաչները հյուսիսում նման են ոչ բարձր, բլրոտ սարահարթի։ Այստեղ ամենաբարձրը Վաշինգտոն լեռն է (1916 մ)։ Հարավում առանձին լեռնաշղթաների բարձրությունը հասնում է 2000 մ-ի, որտեղ ամենաբարձրը Միտչել լեռն է (2037 մ)։ Լեռների միջև գտնվում են ընդարձակ հովիտներ։

Ապալաչները հարուստ են երկաթի և գունավոր մետաղների հանքաքարերով։ Նրանց նախալեռներում կան տարբեր տեսակի բարձրորակ քարածխի և նավթի հանքավայրեր։

Լեռների՝ հյուսիսից հարավ մեծ տարածության վրա ձգված լինելը պայմանավորում է ջերմաստիճանների նշանակալի տարբերությունը։ Հյուսիսում ձմեռը չափավոր ցուրտ է, ձյուն շատ է գալիս. ամառը չափավոր տաք է, մառախլապատ ու անձրևոտ։ Հարավում ձմեռային ջերմաստիճանները բարձր են 0&nbsp;°C-ից, և ձյունը մնում է միայն լեռներում, ամառը շոգ է ու խոնավ։

Հյուսիսում Ապալաչները ծածկված են խառն անտառներով (ճմամոխրավուն հողերի վրա), որոնք վերին գոտում փոխվում են փշատերև անտառների։ Եղևնու և սոճու, կաղամախու, սպիտակ և դեղին կեչու, շաքարի և կարմիր թխկու խառն անտառները դեպի հարավ՝ գորշ անտառային հողերում փոխվում են լայնատերև անտառների։ Մեծ քանակությամբ թափվող տերևները և ծառերի ընկած ճյուղերն այստեղ լավ են փտում և, չնայած արագ լվացմանը, հողում ավելի շատ հումուս է մնում, քան փշատերև անտառներում, այդ պատճառով այն ունի գորշ գույն։ Լայնատերև անտառներում աճում են սոսիներ (չինարիներ), հաճարենի, լորենի, կաղնի, շագանակենի, ընկուզենի և կակաչենի։ Այս բոլորը բարձրահասակ ծառեր են, հասնում են 30 և ավելի մետրի։ Դրանց տակ աճում են թփուտներ և ցածրահասակ ծառեր՝ տանձենիներ, խնձորենիներ, սալորենիներ, իլենիներ և այլ ծառեր։ Ծառերի բներին և ճյուղերին փաթաթված են վայրի խաղող, բաղեղ։ Ապալաչներում անտառները շատ են կտրատված, բնական վիճակում պահպանվել են միայն արգելավայրերում։ Շատ տեղերում տնկված են պուրակային անտառներ։

Կատեգորիա:Կանադայի լեռնաշղթաներ
Կատեգորիա:ԱՄՆ-ի լեռնաշղթաներ
Եվգենի Խարաձե

**Եվգենի Խարաձե** (, ), վրացի աստղաֆիզիկոս։ ԽՍՀՄ ԳԱ թղթակից-անդամ (1979), ԽՍՀՄ ԳԱ ակադեմիկոս (1984), ՎԽՍՀ ԳԱ ակադեմիկոս (1950)։ 1972-1977 թվականներին՝ ՎԽՍՀ ԳԱ փոխնախագահ, 1978-1986 թվականներին՝ նախագահ։

Եղել է Թբիլիսիի համալսարանի աստղագիտության ամբիոնի վարիչ (1936), ռեկտոր (1959-1965), Միջազգային աստղագիտական ընկերության փոխնախագահ (1976)։ Խարաձեն աստղագիտության հիմնադիրն է Խորհրդային Վրաստանում։ 1932-1992 թվականներին գլխավորել է իր ղեկավարությամբ ստեղծված Աբասթումանի աստղադիտարանը, 1992 թվականից՝ պատվավոր տնօրեն։

Աշխատանքները վերաբերում են Գալակտիկայի կառուցվածքի և նրանում միջաստղային կլանող նյութի բաշխման, աստղերի սպեկտրալ դասակարգման խնդիրներին։ Կարևոր արդյունքներ է ստացել նաև փոփոխական աստղերի, աստղադիտակների և աստղագիտական կլիմայի ուսումնասիրության բնագավառում։ ԽՍՀՄ IX-XI գումարումների Գերագույն խորհրդի պատգամավոր։ Պարգևատրվել է Լենինի 4 շքանշանով։

## Ծանոթագրություններ

Կատեգորիա:Աստղաֆիզիկոսներ
Կատեգորիա:ԽՍՀՄ ԳԱ ակադեմիկոսներ
Կատեգորիա:ԽՍՀՄ ԳԱ իսկական անդամներ
Կատեգորիա:Վրաստանի քաղաքական գործիչներ
Կատեգորիա:Վրացի աստղագետներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:ԽՄԿԿ 26-րդ համագումարի պատվիրակներ
Կատեգորիա:ԽՄԿԿ 27-րդ համագումարի պատվիրակներ
Կատեգորիա:ԽՄԿԿ 25-րդ համագումարի պատվիրակներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:Թբիլիսիի պատվավոր քաղաքացիներ
Կատեգորիա:Ռուսաստանի գիտությունների ակադեմիայի անդամներ
Կատեգորիա:ԽՍՀՄ ԳԱ թղթակից անդամներ
Հրաչիկ Նասիբյան

**Հրաչիկ Պավելի Նասիբյան** (), հայ պետական գործիչ։

Ծնվել է 1957 թ. ապրիլի 14-ին՝ Ստեփանակերտ քաղաքում։ 1974 թ ավարտել է Ստեփանակերտի թիվ 1 միջ. դպրոցը։ 1975 թ. աշխատել է հասարակական սննդի միավորումում, որպես խոհարարի աշակերտ, ապա՝ խոհարար։ 1975-77 թթ ծառայել է խորհրդային բանակում։ 1978 թ. ավարտել է Ստեփանակերտի ուսումնարանի խոհարարների որակավորման դասընթացները։ 1978 թ. աշխատել է հասարակական սննդի միավորումում՝ ավագ խոհարար և արտադրության վարիչ։

1988 թ. առաջին օրերից զինվորագրվել է Արցախյան շարժմանը։ 1990 թ-ից մասնակցություն է ունեցել ինքնապաշտպանական ջոկատների ստեղծմանը, զինվորագրվել 4-րդ վաշտում։ 1990-92 թթ Բերձորի ջոկատի կազմում մասնակցել է Շուշի- Լաչին բնակավայրերի ազատագրմանը։ 1992 թ. եղել է վաշտի հրամանատար, գումարտակի հրամանատարի տեղակալ։ 1993 թ. գումարտակը ակտիվորեն մասնակցել է Կուբաթլուի, Քելբաջարի, Մարտակերտի շրջանների ազատագրմանը։ 1993 թ. օգոստոսի 31-ին Կուբաթլուի համար մղված մարտերում ծանր վիրավորվել է, ապաքինվելուց հետո վերադարձել է նույն գումարտակը՝ որպես հրամանատար։ Պատերազմի մասնակցի 2-րդ կարգի հաշմանդամ է։

1997 թ-ից զբաղվել է ձեռներեցությամբ, եղել է կոպերատիվի նախագահ։ 2004 թ-ից աշխատում է «Բեյզ մեթըլս» ՓԲԸ-ում, որպես ավագ խոհարար։ 2002 թ. ընտրվել է Արցախի ազատամարտիկների միության Ստեփանակերտի տարածքային միավորման թիվ 5 համայնքի նախագահ։

2007 թ ընտրվել է Ստեփանակերտի ավագանու անդամ։ 1994 թ. Արցախյան պատերազմում ցուցաբերած բացառիկ արիության և մարտական ծառայության համար պարգևատրվել է «Մարտական խաչ» 2-րդ աստիճանի մեդալով։

Պարգևատրվել է նաև՝ 
* «Շուշիի ազատագրման համար» 2000 թ
* «Հայրենյաց պաշտպան» 2006 թ 
* «ՀՀ մարտական ծառայություն» 2007 թ
* «Ծովակալ Իսակով» 2008 թ. 
* «Մայրական երախտագիտություն Արցախի քաջորդիներին» մեդալներով։

Ամուսնացած է, ունի 4 զավակ։ «Ազատ հայրենիք» կուսակցության անդամ է։

## Արտաքին հղումներ
http://www.cec.am/images/photos/Tim%20arxiv/Stepanakert%2B%2B.pdf 

Կատեգորիա:Հայ ազատամարտիկներ
Կատեգորիա:Շուշիի ազատագրման համար մեդալակիրներ
Նորավան (այլ կիրառումներ)

**Նորավան**, անվանումը կարող է վերաբերել հետևյալ հայկական գյուղերին՝
# Նորավան՝ գյուղ Հայաստանի Արմավիրի մարզում,
# Նորավան՝ գյուղ Հայաստանի Սյունիքի մարզում։
Համառուսաստանյան պետական հեռուստառադիոընկերություն

**Համառուսաստանյան պետական հեռուստառադիոընկերություն** (;հապավումը՝ ВГТРК - ՎԳՏՌԿ), ռուսական պետական մեդիահոլդինգ։ Հիմնադրվել է Ռուսաստանի Գերագույն խորհրդի նախագահության որոշմամբ 1990 թվականի հուլիսի 14-ին։

Հայաստանի տարածքում հեռարձակվում են «ՌՏՌ-Պլանետա» և «Կուլտուրա» հեռուստաալիքները, ինչպես նաև «Մայակ» և «Ռադիո Ռոսսիի» ռադիոկայանները։ Կաբելային հեռուստատեսության օպերատորների բաժանորդներին հասանելի են «Ռոսսիա 1», «Ռոսսիա 2», «Նաուկա 2.0» և «Կառուսել» հեռուստաալիքները։

## Հեռուստաալիքներ
;Համառուսաստանյան հեռուստաալիքներ.
* Россия-1
* Россия-24
*«Культура» (Россия-К)
*«Карусель» («Առաջին ալիք»-ի հետ համատեղ)
;Կաբելային և արբանյակային հեռուստաալիքներ.
*«Россия HD»
*«РТР-Планета»
*«Моя планета»
*«Наука»
*«EuroNews-Россия»
*«Москва 24» (Մոսկվայի կառավարության պատվերով)
*«Спорт-1»
*«Спорт-1 HD»
*«Спорт» 
*«Бойцовский клуб»
*«Русский роман»
*«Русский бестселлер»
*«Кино-ТВ»
*«Сарафан»
*«Страна»
*«История»

Ընկերության կազմում գործում են նաև 91 մարզային հեռուստաալիքներ։

2008 թվականից Բելառուսում հեռարձակվում է «**[[РТР-Беларусь]]**» հեռուստաալիքը, որի եթերային ցանկը հիմնականում բաղկացած է ՌՏՌ Պլանետա ալիքի հաղորդումներից։


Պատկեր:11-й_логотип_Россия-1.svg|Ռոսիա 1
Պատկեր:Telekanal rossia 2.jpg|Ռոսիա 2
Պատկեր:Rossiya-24_Logo.svg|Ռոսիա 24
Պատկեր:Russia-Cultura.svg|Культура
Պատկեր:Logo of Sport (Russian TV channel, 2011).jpg|Спорт
Պատկեր:Русский роман ТВ.png|Русский роман
|Бойцовский клуб
Պատկեր:Euronews-russia logo.png|Euronews Russia


## Ռադիոկայաններ
*«Радио России»
*«Маяк»
*«Юность»
*«Вести ФМ»
*«Культура»

## Արտաքին հղումներ
*Պաշտոնական կայք 

## Ծանոթագրություններ

Կատեգորիա:Ռուսաստանի հեռուստաընկերություններ
Կատեգորիա:ՎԳՏՌԿ
Կատեգորիա:Մոսկվայի ընկերություններ
Սուրեն Հայկազունի

**Սուրեն Հայկազունի** (մ.թ.ա. 1478-1433), հայոց թագավոր , Փառնակ Ա-ի որդին, Հավանակի հայրը։

## Ծանոթագրություններ

Կատեգորիա:Հայկազունիներ
Կատեգորիա:Մ.թ.ա. 15-րդ դարի ղեկավարներ
Կատեգորիա:Անձինք այբբենական կարգով
Ջոան Վուդվարդ

**Ջոան Վուդվարդ** (, ), ամերիկացի դերասանուհի, Օսկարի դափնեկիր լավագույն դերասանուհի անվանակարգում, ստացել է ընդհանուր թվով մոտ 30 կինոմրցանակ, որոնց թվում 2 Ոսկե Գլոբուս, 2 Էմմի, 1 BAFTA, Կաննի կինոփառատոնի 1 մրցանակ և այլն։

1958 թվականին ամուսնացել է Հոլիվուդյան ճանաչված դերասան Փոլ Նյումանի հետ և ապրել նրա հետ մինչև Նյումանի մահը՝ 2008 թ.։ Հոլիվուդյան փառքի ծառուղում 1960 թ. առաջին անգամ նրա պատվին է բացվել աստղ։ Մայրը նրան կոչել է Ջոան ի պատիվ Հոլիվուդյան լեգենդար դերասանուհի Ջոան Քրոուֆորդի։

Խաղացել է մոտ 70 ֆիլմում։

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Հոլիվուդյան փառքի ծառուղի
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կին ռեժիսորներ
Կատեգորիա:Ամերիկացի կին հնչյունավորողներ
Վլադիմիր Մակովսկի

**Վլադիմիր Եգորովիչ Մակովսկի** (, ), ռուս նկարիչ։ Ակադեմիկոս (1873), Պետերբուրգի Գեղարվեստի ակադեմիայի իսկական անդամ (1893)։

## Կենսագրություն
1861-1866 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում, 1882-1894 թվականներին՝ դասավանդել նույն ուսումնարանում, 1894-1918 թվականներին՝ Պետերբուրգի գեղարվեստի ակադեմիայում (1895 թվականից՝ ռեկտոր)։ 1872 թվականից Պերեդվիժնիկների ընկերության անդամ։ Իր աշխատանքներում արտացոլել է քաղաքային կենցաղը («Այցելություն աղքատներին», 1874, «Բանկի սնանկացումը», 1881, «Զբոսայգում», 1886-1887), ստեղծել նաև սոցիալ-քննադատական բովանդակությամբ առանձնացող գործեր («Սպասում», 1875, «Դատապարտվածը», 1879), դիմանկարներ։ Մակովսկու հայացքներն առավել արտահայտվել են «Վոլգայի վրա» նկարաշարում։ 19-րդ դարի վերջին և 20-րդ դարասկզբին արձագանքել է քաղաքական քաղաքական կարևոր իրադարձություններին («Կին հեղափոխականի հարցաքննությունը», 1904 և այլն)։ Հայտնի է նաև որպես գրաֆիկ։

Նկարչի «Գյուղացի երեխաներ» (1880), «Քաղաքագետներ» (1884) և այլ աշխատանքներ գտնվում են Հայաստանի ազգային պատկերասրահում։

Վլադիմիր Մակովսկու որդին է գեղանկարիչ Ալեքսանդր Մակովսկին։

## Գրականություն
*  (обл., суперобл.)
*  (в пер., суперобл.)
* *Азаркович В., Гусарова А., Плотникова Евг.* ГТГ: Рисунок. Акварель. М., 1966.
* 

## Պատկերասրահ

Wladimir Jegorowitsch Makowskij 002.jpg|«Բանկի կրախը», 1880
Маковский Владимир Егорович- Цыганское гадание .jpg|«Գնչուհին գուշակում է», 1912 
Anagoria Vladimir E. Makovsky Maid with children.JPG|«Գեղջկուհին՝ երեխաներով», 1883
Маковский - этюд к картине 9 января 1905 года на Васильевском острове.jpg|Էտյուդ «1905 թվականի հունվարի 9-ը Վասիլևյան կղզում» նկարի համար, 1905-1907
Vladimir Makovsky — A sketch for The 9th of January 1905 on Vasilievsky Island — Bloody Sunday (1905).webp|Էտյուդ «1905 թվականի հունվարի 9-ը Վասիլևյան կղզում» նկարի համար
Ночлежники. 1889 год. В. Е. Маковский.jpg|«Գիշերակացները», 1889
Painter's family.jpg|«Նկարչի ընտանիքը», 1893; 


## Ծանոթագրություններ

Կատեգորիա:19-րդ դարի ռուս նկարիչներ
Կատեգորիա:20-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Պերեդվիժնիկներ
Կատեգորիա:Ռուս նկարիչներ
Կոլովրատ

աջից|230px
**Կոլովրատ** (), արևի սլավոնական խորհրդանիշ։ Այժմ տվյալ խորհրդանիշը հիմնականում օգտագործվում է ռուս ազգայնականների կողմից, ինչպիսիք են «Ռուսական ազգային միասնականություն» և նոր հեթանոսների շարժումները։

## Գրականություն
* Կոլովրատի խորհրդանիշը (հոդվածների ժողովածու)
* Անցյալը. կոլովրատը Ռուսաստանում 
ը (այլ աղբյուրներից պատճենված նյութերը) ջնջվելու են։ Պարունակությունը պետք է լինի հանրագիտարանային և հաստատվի վստահելի աղբյուրներով։ Վիքիպեդիայում տեղ

## Ծանոթագրություններ

Կատեգորիա:Խորհրդանիշներ
Կատեգորիա:Կրոնական խորհրդանիշներ
Կատեգորիա:Ռուսական ազգայնականություն
Կատեգորիա:Սվաստիկա
Արմո Գալստյան

**Արմավիր Ալեքսանի Գալստյան** (, Նորագյուղ, ԼՂՀ), Արցախյան ազատամարտի մասնակից, պետական գործիչ։

## Կենսագրություն և գործունեություն
Ծնվել է 1947 թ. մայիսի 28-ին Ասկերանի շրջանի Նորագյուղ գյուղում։ 1954 թ. ընդունվել է տեղի միջնակարգ դպրոցը։ 1965 թ. ավարտել է նույն դպրոցի 11-րդ դասարանը։

1966 թ զորակոչվել է խորհրդային բանակ։ 1969 թ. զորացրվելուց հետո վերադարձել է հայրենի գյուղում, և նույն թվականին ընդունվել «Հաղթանակ» կոլտնտեսությունում, որպես մեխանիզատոր ավտո վարորդ։

1979 թ. ընդունվել է Ստեփանակերտի սովխոզտեխնիկումը։ 1981 թ. ավարտել է նշված տեխնիկումը՝ տեխնիկ- մեխանիկ որակավորումով։
1991 թ. անդամավագրվել է կամավորական ջոկատում և ծառայել ԼՂՀ պաշտպանական բանակում, շարքայինից մինչև գումարտակի հրամանատար՝ կապիտանի կոչումով պարգևատրվել է «Մարտական խաչի 2-րդ աստիճան», «Արիության», «Մայրական երախտագիտության», «Հայրենյաց պաշտպան» մեդալներով և մի շարք պատվոգրերով։

1997 թ. զորացրվել է ԼՂՀ ՊԲ-ի շարքերից և նույն տարում ընտրվել Նորագյուղի ԳԿՏ-ի նախագահ, իսկ 1998 թ-ից Նորագյուղի համայնքի ղեկավար։ 2009 թ. Ասկերանի վարչակազմի ղեկավարի տեղակալ էր։ 2010 թ.ԼՂՀ ԳԳԱՀ –ի գործադիր տնօրենի տեղակալ։

Ազատ Հայրենիք կուսակցության անդամ է։

Ամուսնացած է, ունի չորս երեխա։

## Արտաքին հղումներ
* http://www.armtown.com/news/am/aza/20091218/8484 

Կատեգորիա:Մայիսի 28 ծնունդներ
Կատեգորիա:Հայ ազատամարտիկներ
Կատեգորիա:Արցախցի պետական գործիչներ
Կատեգորիա:Հայ պետական գործիչներ
What About My Dreams?

**What About My Dreams** (*Ինչի մասին են իմ երազանքները*), հունգարացի երգչուհի Կատի Վոլֆի երգն է Եվրատեսիլ 2013 երգի մրցույթի համար։ Երգի երաժշտության հեղինականերն են՝ Վիկտոր Ռակոնզաին և Գերգո Ռազը։

Երգը մրցույթի եզրափակիչ փուլում զբաղեցրել է 22-րդ հորիզոնականը 53 միավորով։

Կատեգորիա:2011 երգեր
Կատեգորիա:Եվրատեսիլ 2011 երգի մրցույթ
Կատեգորիա:Հունգարիայի երգերը Եվրատեսիլ երգի մրցույթում
Ռապունցել։ Խճճված պատմություն

**«Ռապունցել։ Խճճված պատմություն»** () ռեժիսոր Նեյտան Գրենո, Բայրոն Հովարդի մուլտֆիլմը, որի գլխավոր հերոսներին հնչյունավորում են Մենդի Մուրը, Զակարի Լևայը, Դոնա Մերֆին, Ռոն Պերլմանը, Ջոն Դի Մաջիոն, Մ. Կ. Գեյնին, Ջեֆրի Տեմբորը, Բրեդ Գերետը, Պոլ Ֆ. Թոմփկինսը, Ռիչարդ Կիլը։

Հրապուրիչ ավազակ Ֆլինը թեթևորեն է անցկացնում իր կյանքը, քանի որ ինքը գեղեցիկ է, շատախոս և հաջողակ։ Եվ թվում էր, թե ճակատագիրը միշտ իր կողմն էր լինելու։ Բայց մի անգամ ամեն ինչ փոխվեց, երբ Ֆլինը փորձեց պատսպարվել անտառի մեջտեղում գտնվող մեծ աշտարակում։ Նա աշտարակում ուշքի եկավ կապանքների մեջ և դրանք ոչ այլ ինչ էին, քան գեղեցկուհի Ռապունցելի մազերը։ Եվ եթե դուք մտածում եք, որ 21 մետր երկարություն ունեցող մազերը ամենահետաքրքիրն էր, ապա դուք սխալվում եք։ Աշտարակում բանտարկված Ռապունցելը որոշում է օգտագործել Ֆլինին, որպեսզի կարողանա տեսնել Մեծ Աշխարհը։ Արդյունքում սկսվում է հերոսների արկածները, որին միանում են նաև ձեռքի քամելոնը, խիզախ ձի Մաքսիմուսը և ավազակների մի ամբողջ ջոկատ։

## Ծանոթագրություններ

## Արտաքին հղումներ
* 
* 

Կատեգորիա:2010 մուլտֆիլմեր
Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:3D մուլտֆիլմեր
Կատեգորիա:IMAX ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Գրիմ եղբայների ստեղծագործությունների էկրանավորումներ
Կատեգորիա:Ընտանեկան մուլտֆիլմեր
Կատեգորիա:Կատակերգական մուլտֆիլմեր
Կատեգորիա:Մելոդրամա մուլտֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Կատեգորիա:Ֆենտեզի մուլտֆիլմեր
Candlelight (երգ, Չեզի)

**Candlelight**, Եվրատեսիլ 2008 երգի մրցույթում Հունգարիան ներկայացրած երգչուհի Չեզիի կատարած երգը, որի տեքստի հեղինակն է Իմրե Մոզիկը, իսկ երաժշտության հեղինակը՝ Վիկտոր Ռակոնչաին։ 2008 թվականին երգը, իբրև սինգլ, ձայնագրվել է ու թողարկվել, այնուհետև զետեղվել արտիստուհու՝ Szívverés խորագիրը կրող դեբյուտային ալբոմում։

2008 թվականի փետրվարին „Szívverés” երգը հաղթող է ճանաչվել *Euróvízíós Dalverseny 2008* մրցույթում։ Դրա անգլերեն տարբերակի կատարմամբ Չեզին հանդես է եկել Սերբիայի մայրաքաղաք Բելգրադում կայացած եվրատեսիլյան մրցույթում, հաջողությամբ հաղթահարել կիսաեզրափայիչ փուլը, սակայն եզրափակիչում զբաղեցրել է վերջին՝ 19-րդ հորիզոնականը՝ ստանալով ընդամենը 6 միավոր։

## Կոմպոզիցիաների ցանկ
**CD սինգլ** (հունգարերեն տարբերակ)
# „Szivverés” – 3:24
# „Szivverés” (Radio Pop Mix) – 3:40
# „Candlelight” – 3:23

**CD Single** (անգլերեն տարբերակ)
# „Candlelight” – 3:23
# „Szivverés” – 3:24

## Ծանոթագրություններ

Կատեգորիա:Եվրատեսիլ 2008 երգի մրցույթ
Կատեգորիա:Հունգարիայի երգերը Եվրատեսիլ երգի մրցույթում
Փախուստ Երկիր մոլորակից

**«Փախուստ Երկիր մոլորակից» **(), ռեժիսոր Կալեն Բրունկերի մուլտֆիլմը, որի գլխավոր հերոսներին հնչյունավորում են Ջեյն Լինչը, Կրեյգ Ռոբինսոնը, Պոլ Ռուբենսը, Սոֆիա Վերգարան, Սթիվ Զանը, Քրիս Պարնելը, Ջոնաթան Մորգան Հեյթը, Ջեյմս Կորդենը, Բրենդեն Ֆրեյզերը, Ռոբ Կորդրին։

Միջաստղային ճանապարհորդ հումանոիդ Գերնորեկն ընկնում է խուճապի մեջ, երբ պատասխանում է այլմոլորակայինների մոլորակից եկած SOS-ին։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2013 մուլտֆիլմեր
Կատեգորիա:3D մուլտֆիլմեր
Կատեգորիա:Ամերիկյան ֆիլմեր
Կատեգորիա:Արկածային մուլտֆիլմեր
Կատեգորիա:Ընտանեկան մուլտֆիլմեր
Կատեգորիա:Կանադական ֆիլմեր
Կատեգորիա:Կատակերգական մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Ֆանտաստիկ մուլտֆիլմեր
Կատեգորիա:Ֆիլմեր հայր-որդի հարաբերությունների մասին
Կատեգորիա:2014 ֆիլմեր
Կատեգորիա:2013 ֆիլմեր
Լիտվան Եվրատեսիլ երգի մրցույթում

**Լիտվան Եվրատեսիլ երգի մրցույթին** առաջին անգամ մասնակցել է 1994 թվականին։ Մինչ այժմ Լիտվայի լավագույն արդյունքը մրցույթում 6-րդ հորիզոնականն է՝ որը զբաղեցրել է 2006 թվականի մրցույթում։

1994 և 2005 թվականներին երկիրը մրցույթում զբաղեցրել է վերջին հորիզոնականը։

## Մասնակիցներ

## Արտաքին հղումներ
*  Լիտվայի էջը Eurovision.tv կայքում
Սահակ Օտապաշյան

**Սահակ Օտապաշյան** (1875, Սվազ - 1915, Մեծ եղեռնի զոհ), եկեղեցական գործիչ, մանկավարժ։

## Կենսագրություն

1901 թվականին ձեռնադրվել է վարդապետ։ Կ.Պոլսի Կեդրոնական վարժարանում դասավանդել է հայկական մատենագրություն և կրոն։ Որոշ ժամանակ եղել է ծննդավայրի Արամյան վարժարանի տնօրենը։ Սվազում, Ամասիայում, Մարզվանում, Սամսունում և Պրուսայում 1912-1914 թվականներին վարել է տեղապահի և առաջնորդի պաշտոնները։

## Ծանոթագրություններ

Կատեգորիա:Հայ առաքելական եկեղեցու թեմական առաջնորդներ
Կատեգորիա:Հայ մանկավարժներ
Կատեգորիա:Հայոց ցեղասպանության զոհեր
Շրեկ 2

**«Շրեկ 2» **() ռեժիսոր Էնդրյու Ադամսոն, Քելլի Էսբյորի, Կոնրադ Վերնոնի մուլտֆիլմը, որի գլխավոր հերոսներին հնչյունավորում են Մայք Մայերսը, Էդի Մերֆին, Քեմերոն Դիազը, Ջուլի Էնդրյուսը, Անտոնիո Բանդերասը, Ջոն Քլիզը, Ռուպերտ Էվերեթը, Ջենիֆեր Սոնդերսը, Արոն Ուորները, Քելի Էսբերին։

Շրեկը և Ֆեոնան վերադառնում են մեղրամսից և տանը նամակ են գտնում Ֆեոնայի ծնողներից, որով նրանք հրավիրվում են ընթրիքի։ Բայց ծնողները չգիտեին, որ Ֆեոնան էլ է օրգի վերածվել։ Երջանիկ զույգը Էշի հետ միասին ճանապարհ են ընկնում։ Արդյունքում նրանք ընկնում են գլխապտույտ արկածների մեջ և բազմաթիվ նոր ընկերներ են ձեռք բերում։

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2004 մուլտֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Անգլերեն մուլտֆիլմեր
Կատեգորիա:Արկածային մուլտֆիլմեր
Կատեգորիա:Ընտանեկան մուլտֆիլմեր
Կատեգորիա:Կատակերգական մուլտֆիլմեր
Կատեգորիա:Ֆենտեզի մուլտֆիլմեր
Կատեգորիա:Ամերիկյան բադի մուվի կինոկատակերգություններ
Տիեզերական մտորումների այգի

մինի|Այգու տարրերից մեկը
**Տիեզերական մտորումների այգի** (), լանդշաֆտային ճարտարապետ և տեսաբան Չարլս Ջենքսի կողմից ստեղծված և 12 հեկտար տարածության վրա գտնվող արհեստական այգի։ Գտնվում է Ջենքսի տանը կից տարածքում՝ հարավարևմտյան Շոտլանդիայի Դամֆրիս քաղաքի մոտ գտնվող Փորթեք Հաուսում (Portrack House)։

## Արտաքին հղումներ

* Չարլս Ջենքսի կայքը
* The Garden of Cosmic Speculation at Amazon Books
* Scotland's Gardens Scheme 

Կատեգորիա:Այգիներ
Կատեգորիա:Շոտլանդական մշակույթ
Շրեկ երրորդ

**«Շրեկ երրորդ» **(), ռեժիսոր Քրիս Միլեր, Ռաման Հյուիի մուլտֆիլմը, որի գլխավոր հերոսներին հնչյունավորում են Մայք Մայերսը, Էդի Մերֆին, Քեմերոն Դիազը, Անտոնիո Բանդերասը, Ջուլի Էնդրյուսը, Ջոն Քլիզը, Ռուպերտ Էվերեթը, Էրիկ Այդլը, Ջասթին Թիմբեռլեյքը, Սյուզան Բլեյքսլին։

Թագավոր չի կարող ամեն ոք դառնալ, հատկապես եթե դու ոչ հրապուրիչ հսկա ես։ Երբ Շրեկն ամուսնացավ Ֆիոնայի հետ, նա ամենից շատ չէր ուզում ղեկավարել Հեռու Հեռավոր երկիրը։ Բայց Ֆիոնայի հայր Հարոլդը հանկարծամահ է լինում, և գահը պետք է ժառանգի հենց Շրեկը։ Չէ, որ նա Ֆիոնայի ամուսինն է։ Բայց Շրեկը կտրականապես հրաժարվում է գահից և իր ընկերներ Էշի և Կոշկավոր Կատվի հետ միասին ճանապարհվում է գահի հավակնորդի որոնման։ Իսկ եթե Շրեկը չկարողանա գտնել այդ մարդուն, ապա ստիպված կլինի անձամբ թագավորել։

Որոնումների արդյունքում Շրեկը գտնում է Արթուրին, որը շատ հարմար թեկնածու է, բայց Շրեկի թշնամի արքայազն Չարմինգը վերադառնում է և երկիրը քաոսի է վերածում։ Շրեկը ստիպված է մաշկից դուրս գալ, որպեսզի կասեցնի հեղաշրջումը և փրկի երկիրը վերահաս կործանումից։

## Ծանոթագրություններ

Կատեգորիա:2000-ականների անգլերեն ֆիլմեր
Կատեգորիա:2007 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Արկածային մուլտֆիլմեր
Կատեգորիա:Ընտանեկան մուլտֆիլմեր
Կատեգորիա:Կատակերգական մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ֆենտեզի մուլտֆիլմեր
Կատեգորիա:Ֆիլմեր վհուկների մասին
Կատեգորիա:Ամերիկյան բադի մուվի կինոկատակերգություններ
Հավերժ Շրեկ

**Հավերժ Շրեկ** (), ռեժիսոր Մայք Միտչելի մուլտֆիլմը, որի գլխավոր հերոսներին հնչյունավորում են Մայք Մայերսը, Էդի Մերֆին, Քեմերոն Դիազը, Անտոնիո Բանդերասը, Ջուլի Էնդրյուսը, Ջոն Հեմը, Ջոն Քլիզը, Քրեյգ Ռոբինսոնը, Ուոլտ Դորնը, Ջեյն Լինչը։

## Սյուժեն
Այլևս ի՞նչ հետաքրքիր բան կարող է անել օգրը, որը պայքարել է կատաղի վիշապի հետ, ազատել է գեղեցիկ արքայադստերը և փրկել է կնոջ պետությունը։ Եթե դուք Շրեկի տեղը լինեիք, ապա ոչինչ չէիք անի և հանգիստ կյանք կսկսեիք վարել։ Շրեկը նույնիսկ ստորագրությունն էր դնում գյուղաբնակների եռաժանիների վրա։ Բայց մի օր Շրեկը համբերությունից դուրս է գալիս և որոշում է գեթ մի օր իրեն զգալ որպես «իրական օգր»։ Արդյուքնում Շրեկը պայմանագիր կնքեց Ռումպելշտիցհենի հետ, որի համաձայն նա վերջինիս նվիրում է իր անցած օրերից ցանկացած մեկը և մի ամբողջ օր «իրական օգրի» կյանք է վայելելու։ Դրանից անմիջապես հետո Շրեկն հայնտվում է ալտերնատիվ իրականությունում, որտեղ ամեն ինչ գլխի վայր է շուռ եկած։ Օգրերի վրա որսեր են կատարվում, երկիրը կառավարում է Ռումպելշտիցհենը, իսկ Շրեկն ու Ֆեոնան նույնիսկ միմյանց չեն ճանաչում։ Իսկ հիմա միայն Շրեկն է կարող վերականգնել այն ամենը, ինչ փոխվել է իր շնորհիվ։

## Դերերում

## Ծանոթագրություններ

Կատեգորիա:2010 մուլտֆիլմեր
Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:3D մուլտֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Արկածային մուլտֆիլմեր
Կատեգորիա:Ընտանեկան մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մարտական մուլտֆիլմեր
Կատեգորիա:Ֆենտեզի մուլտֆիլմեր
Կատեգորիա:Ֆիլմեր վհուկների մասին
Կոշկավոր կատուն (մուլտֆիլմ, 2011)

**«Կոշկավոր կատուն» **()՝ ռեժիսոր Քրիս Միլերի մուլտֆիլմը, որի գլխավոր հերոսներին հնչյունավորում են Անտոնիո Բանդերասը, Սալմա Հայեկը, Զակ Գալիֆիանակիսը, Բիլի Բոբ Տորնտոնը, Էմի Սեդարիսը, Կոնսթանս Մարին, Գիլերմո դել Տորոն, Մայք Միտչելը, Ռիչ Դիտլը, Ռայան Կրեգոն։

Մուլտֆիլմը պատմում է Շրեկի ամենասիրելի հերոսներից մեկի՝ Կոշկավոր Կատվի վաղ արկածների մասին։ Այդ ժամանակ Կոշկավոր Կատուն ընկերություն էր անում Շալտայ-Խոսացողի հետ և նրանք միասին որոշում են գողանալ հանրաճանաչ սագին, որը ոսկե ձվեր էր ածում։

## Հնչյունավորում

## Հետաքրքիր փաստեր
## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2011 մուլտֆիլմեր
Կատեգորիա:3D մուլտֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Արկածային մուլտֆիլմեր
Կատեգորիա:Ընտանեկան մուլտֆիլմեր
Կատեգորիա:Կատակերգական մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր կատուների մասին
Only Teardrops

**«Only Teardrops»** (*Միայն արցունքների կաթիլներ*), դանիացի երգչուհի Էմիլի դը Ֆորեսթի երգն է, որով նա ներկայացրել է Դանիան Եվրատեսիլ 2013 երգի մրցույթում և ճանաչվել հաղթող՝ հավաքելով 281 միավոր։ Երգի հեղինակներն են Լիզ Քեբլը, Ջուլիա Ֆաբրին Յակոբսենը և Թոմաս Ստենգարդը։

## Եվրատեսիլ
Երգը Եվրատեսիլում ներկայացվել է մայիսի 14-ին՝ առաջին կիսաեզրափակչի ժամանակ և եզրափակիչ է անցել 1-ինը 167 միավորով։ Եզրափակչի քվեարկության արդյունքում Էմիլին հավաքել է 281 միավոր և ճանաչվել Եվրատեսիլ 2013-ի հաղթող։

## Երգի տարբերակներ
*; Digital download
# "Only Teardrops" – 3։03

*; CD սինգլ
# "Only Teardrops" – 3։03
# "Only Teardrops" (Ինստրումենտալ տարբերակ) – 3։03

*; Digital download - Kongsted remix
# "Only Teardrops" (Kongsted remix) – 5։34
# "Only Teardrops" (Kongsted remix radio edit) – 3։40

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* Երգի տեսահոլովակը Յութուբում

Կատեգորիա:2013 երգեր
Կատեգորիա:2013 սինգլներ
Կատեգորիա:Դանիայի երգերը Եվրատեսիլ երգի մրցույթում
Կատեգորիա:Եվրատեսիլ 2013 երգի մրցույթի երգեր
Կատեգորիա:Եվրատեսիլ երգի մրցույթում հաղթած երգեր
Գերմանիան Եվրատեսիլ 2013 երգի մրցույթում

**Գերմանիան** մասնակցել է Եվրատեսիլ 2013 երգի մրցույթին։ Գերմանիայի ազգային ընտրությունը տեղի է ունեցել 2013 թվականի փետրվարի 14-ին։

## Unser Song für Malmö

## Քվեարկություն

### Ռադիո քվեարկություն

### Ժյուրիի քվեարկություն

## Տես նաև
* Գերմանիան Եվրատեսիլ երգի մրցույթում
* Եվրատեսիլ 2013 երգի մրցույթ

## Արտաքին հղումներ
* Գերմանիայի պաշտոնական Եվրատեսիլի կայք

Կատեգորիա:Երկրներ Եվրատեսիլ 2013 երգի մրցույթում
L’enfer Et Moi

**L’enfer et moi** (, ), ֆրանսիացի երգչուհի Ամանդին Բուրժուայի երգ, որը նա կատարել է շվեդական Մալմյո քաղաքում անցկացված Եվրատեսիլ 2013 երգի մրցույթում՝ ներկայացնելով Ֆրանսիան։ Երգի խոսքերի և երաժշտության հեղինականերն են Բորիս Բերգմանը և Դևիդ Սելկինը։

Երգը մրցույթում զբաղեցրել է 23-րդ հորիզոնականը 14 միավորով։

## Թրեքների ցանկ
;Թվայնացված ներբեռնում
# L'enfer et moi – 2:58

## Ծանոթագրություններ

Կատեգորիա:2013 երգեր
Կատեգորիա:2013 սինգլներ
Կատեգորիա:Եվրատեսիլ 2013 երգի մրցույթի երգեր
Կատեգորիա:Ֆրանսիայի երգերը Եվրատեսիլ երգի մրցույթում
Ջանլուկա Բեզզինա

**Ջանլուկա Բեզզինա** (անգլերեն` *Gianluca Bezzina*, ), մալթացի քանթրի երգիչ, ով 2013 թվականի մայիսին «Tomorrow» երգով ներկայացրել է Մալթան Եվրատեսիլ 2013 երգի մրցույթում և եզրափակիչ փուլում զբաղեցրել է 8-րդ հորիզոնականը։

## Վաղ կյանք
Ջանլուկան ծնվել է 1989 թվականի նոյեմբերի 9-ին Քրենդի ավանում, Մալթա երաժիշտների ընտանիքում։ 7 տարեկանից սովորել է ակորդեոն նվագել։ Թեև նա մասնագիտությամբ բժիշկ է, սակայն երաժշտությունը իր համար հոբբի է, զբաղվում է նաև երաժշտությամբ։

Կատեգորիա:Մալթացի երգիչներ
Կատեգորիա:1989 ծնունդներ
Կատեգորիա:Նոյեմբերի 9 ծնունդներ
Կատեգորիա:Եվրատեսիլ 2013 երգի մրցույթի մասնակիցներ
Դոնեցկ

**Դոնեցկ** (), քաղաք Ուկրաինայի արևելյան մասում, Դոնեցկի մարզում, 2014 թվականից Դոնեցկի Ժողովրդական Հանրապետության դե ֆակտո մայրաքաղաքն է։ Մինչ 1924 թ-ը քաղաքը անվանվել է Յուզովկա, 1924- 1961 թթ՝ Ստալինո, իսկ 1961 թ-ին քաղաքը ստացավ Դոնեցկ անվանումը։ Արվարձանների հետ միասին քաղաքի բնակչությունը կազմում է 1,7 մլն.&nbsp;մարդ։ Խոշոր գործարար և արդյունաբերական կենտրոն է։ Քաղաքը բաժանված է 9 վարչական շրջանների։ Տարածքը 358 քառ.&nbsp;կմ է։

### Քույր քաղաքներ
Դոնեցկի քույր քաղաքներն են՝։

*  Բոխում (, Գերմանիա) 1987 թ-ից
*  Տարանտո (, Իտալիա) 1984 թ-ից
*  Շարլերուա (, Բելգիա)
*  Կազան (Ռուսաստան)
*  Փիթսբուրգ (, ԱՄՆ)
*  Գոմել (Բելառուս)
*  Քութայիս (, Վրաստան)
*  Շեֆիլդ (, Մեծ Բրիտանիա)
*  Ուլան Ուդե (Ռուսաստան)
*  Պալո Ալտո (ԱՄՆ)
*  Կատովիցե (Լեհաստան)
*  Օստրավա (Չեխիա)

## Ծանոթագրություններ

Կատեգորիա:1869 թվականին հիմնադրված բնակավայրեր
Կատեգորիա:Ուկրաինայի քաղաքներ
NTV (Թուրքիա)

upright=1|thumb|upright=0.75|left|Logo 1997-2008.
thumb|upright=0.75|left|Logo NTV
**NTV** (), թուրքական համազգային լրատվական հեռուստաընկերություն։ Ընկերությունը հիմնադրվել է Ջավիթ Չաղլարի կողմից «Ներգիզ Գրուփ» ընկերության կազմում 1996 թվականի նոյեմբերի 10-ին Ստամբուլ քաղաքում, դառնալով Թուրքիայի առաջին լրատվական հեռուստաալիքը։ 1999 թվականից պատկանում է «Դողուշ Հոլդինգ» () ընկերությանը։ 2000 թվականից գործընկերական կապի մեջ է ամերիկյան միջազգային MCNBC կաբելային հեռուստացանցի հետ։

'''NTV ալիքի հաղորդումների ցանկ'''

;Տես նաև՝ NTV Spor

## Արտաքին հղումներ
* Պաշտոնական կայք 
* NTV Spor մարզական հեռուստաալիքի կայք 

Կատեգորիա:Թուրքալեզու հեռուստաալիքներ
Կատեգորիա:Թուրքիայի հեռուստաընկերություններ
Կատեգորիա:Թուրքիայի շուրջօրյա լրատվական հեռուստաընկերություններ
Կատեգորիա:Լրատվական հեռուստաընկերություններ
Ամանդին Բուրժուա

**Ամանդին Բուրժուա** (, ), ֆրանսիացի երգչուհի, որը «L'enfer et moi» երգով ներակայացրել է Ֆրանսիան Եվրատեսիլ 2013 երգի մրցույթում և զբաղեցրել է 23-րդ հորիզոնականը։

2008 թվականին Ամանդինը հաղթող է ճանաչվել «Փոփ տաղանդ» մրցույթի ֆրանսիական տարբերակի 6-րդ եթերաշրջանում։ 2014 թվականի հուլիսի 26-ին մասնակցել է «Ֆորտ Բոյար» հեռուստախաղին։

## Կենսագրություն
Ամանդին Բուրժուան ծնվել է 1979 թվականի հունիսի 12-ին Ֆրանսիայի Անգուլեմ քաղաքում։

2007 թվականին «Nouvelle Star» («Փոփ կուռքի» ֆրանսիական տարբերակը) շոուի նախապատրաստման ժամանակ նրա հետ կապ են հաստատել շոուի կազմակերպիչները, որոնք աղջկան նկատել էին այն ձայնագրությունների շնորհիվ, որոնք նա տեղադրել էր Myspace-ի իր էջում։ Նա որոշել է մասնակցել մրցույթին՝ 2007 թվականի նոյեմբերին Թուլուզում անցկացված ժյուրիի լսումներից հասնելով մինչև եզրափակիչ, որ կայացել է 2008 թվականի հունիսի 11-ին, երբ նա արժանացել է հաղթողի կոչման և որպես մրցանակ ստացել  Sony Music-ի հետ պայմանագիր ալբոմի ձայնագրման համար։ Նույն թվականին Ամանդին Բուրժուան շոուի այլ մասնակիցների հետ միասին մասնակցել է համերգային շրջագայության Ֆրանսիայի տարբեր քաղաքներում։ 2009 թվականին թողարկված նրա «20 մ²» նորամուտային ալբոմը հայտնի է դարձել Ֆրանսիայում, Բելգիայում և Շվեյցարիայում։ Առաջին երկու երկրներում ալբոմն ստացել է ոսկե հավաստագիր։ 2011 թվականին Ամանդին Բուրժուան մասնակցել է Scorpions ռոք խմբի *Comeblack* հարդ ռոք ալբոմի «Still Loving You» երգի նորացված տարբերակի ձայնագրությանը։
մինի|Ամանդին Բուրժուան «Եվրատեսիլ 2013» մրցույթում ելույթի ժամանակ
2013 թվականի հունվարի 22-ին Ամանդին Բուրժուան հնարավորություն է ստացել ներկայացնելու Ֆրանսիան «Եվրատեսիլ» մրցույթում «L’enfer Et Moi» երգով։ Եզրափակչում Ամանդինը ելույթ է ունեցել առաջինը և զբաղեցրել  23-րդ տեղը՝ հավաքելով 14 միավոր։

## Սկավառակագրություն
### Ալբոմներ

### Singles
#### Որպես գլխավոր արտիստ

#### Որպես հրավիրված արտիստ

### Հիթ-շքերթներում ընդգրկված այլ երգեր

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Եվրատեսիլ 2013 երգի մրցույթի մասնակիցներ
Կատեգորիա:Ֆրանսիայի մասնակիցները Եվրատեսիլ երգի մրցույթում
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգիչներ
Կատեգորիա:Ֆրանսիացի կիթառահարներ
Ադանա կամավորական ջոկատ

**Ադանա կամավորական ջոկատը** ստեղծվել է 1989-ին, Երևանում։ Ունեցել է շտաբ ՀՀ տարբեր շրջաններում խմբեր։

1989–93-ին ջոկատը և առանձին խմբեր մասնակցել են ՀՀ Նոյեմբերյանի, Մեղրիի (Նյուվադի, Շվանիձոր), Գորիսի (Կոռնիձոր), Արարատի (Երասխ), Տավուշի, Եղեգնաձորի (Խաչիկ), Սիսիանի (Շաղաթ, Սոֆլու), Իջևանի և Լաչինի, Քելբաջարի, Կուբաթլուի, Զանգելանի շրջանների, Շուշիի ինքնապաշտպանական և ազատագրական մարտերին։

Մարտական տարբեր գործողությունների ժամանակ հրամանատարներ են եղել Ա. Ջուլհակյանը (հիմնադիր-հրամանատար), Ա. Սարգսյանը, Գ. Ադամյանը, Վ. Վարդանյանը, Ա. Նազարյանը։ Ջոկատից զոհվել է 18 ազատամարտիկ
## Ծանոթագրություններ

Կատեգորիա:Հայկական կամավորական ջոկատներ